Andreas Martinsen

Andreas Martinsen (født 1990) er en norsk ishockeyspiller som fra 2023/24-sesongen spiller for Storhamar Hockey. Han har spilt på det norske landslaget på U18-, U20- og seniornivå. 

Han har tidligere spilt for EV Zug i National League i Sveits, Wilkes-Barre/Scranton Penguins, som er farmerlaget til Pittsburgh Penguins, for San Diego Gulls som er farmerlaget til Anaheim Ducks, for Chicago Blackhawks i NHL og «farmerlaget» Rockford IceHogs, og for Montreal Canadiens og Colorado Avalanche i NHL, San Antonio Rampage i AHL, Düsseldorfer EG i DEL og Leksands IF i Hockeyallsvenskan. Fra 2020 til 2023 spilte han for Lillehammer IK i Fjordkraftligaen, og gikk til Vålerenga Ishockey i januar 2023.

 Bakgrunn 
Martinsen vokste opp i Trondheim sammen med sin mor, stefar og søster. Hans biologiske far er «halvt ugandisk og halvt indisk», men han har aldri møtt ham. Han startet å spille ishockey da han var åtte år gammel. I Trondheim spilte han for Rosenborg Ishockeyklubb i tenårene, til han som sekstenåring flyttet til Lillehammer for å gå på toppidrettsgymnaset NTG Lillehammer.

 Karriere 
Tidlig karriere
Martinsen spilte først som ungdom i hjemlandet Norge med Rosenborg IHK før han begynte i GET-ligaen førstelagsklubb, Lillehammer IK i 2006. Som 17-åring debuterte Martinsen på Lillehammers A-lag i 2007/08-sesongen 2007–08. 

Våren 2008 ble Martinsen tildelt NISO-prisen til Årets unge utøver i norsk ishockey. I juli 2008 signerte hanen ettårskontrakt. Etter sin andre hele sesong i Lillehammer signerte Martinsen den 9. april 2009 kontrakt med Leksands IF i Hockeyallsvenskan.

Den 29. mai 2010 signerte Martinsen en flerårig kontrakt for å bli værende på Lillehammer. 

Tyskland
Etter gjennombruddet ved VM i Stockholm i 2012 signerte han en etårskontrakt for den tyske klubben Düsseldorfer EG i Deutsche Eishockey Liga (DEL). Samme høst var an invitert til treningsleir med NHL-klubben Washington Capitals. Han forlenget med en ny ettårskontrakt den 20. mars 2013. 

Han fikk sitt gjennombrudd i sin tredje sesong i 2014/15-sesongen.

 NHL 
Den 15. mai 2015 underskrev Martinsen en ettårskontrakt med Colorado Avalanche. Etter å ha vært med på klubbens treningsleir i september ble han sendt ned til farmerlaget San Antonio Rampage i American Hockey League (AHL). Martinsen debuterte i november 2015, og ble dermed den åttende norske spilleren til å spille i NHL og den tredje norske spilleren til å spille for Avalanche. 

Den 24. juni 2016 forlenget Martinsen som «restricted free agent» for Avalanche med en ettårig énveiskontrakt.  Han spilte sin 100. kamp den 9. februar 2017. 

Han spilte 55 kamper før han ble byttet til Montreal Canadiens mot Sven Andrighetto innen deadlinen for 1. mars 2017.

Den 4. oktober 2017 ble han byttet til Chicago Blackhawks mot Kyle Baun. Her vekslet han mellom spill på farmerlaget Rockford IceHogs og Chicago Blackhawks. 

Sommeren 2019 tegnet Martinsen først kontrakt med Anaheim Ducks. Han fikk én kamp for farmerlaget San Diego Ducks. Så ble han tradet til Pittsburgh Penguins der han ble sendt til farmerlaget Wilkes-Barre/Scranton Penguins. I januar 2020 tegnet han kontrakt med EV Zug i sveitsiske National League.

Den 23. september 2020 ble det klart at han hadde signert en etårskontrakt med Lillehammer IK. I juni 2021 signerte han en treårskontrakt med klubben.

 Landslagskarriere 
Han debuterte på det norske A-landslaget i forbindelsen med VM-oppkjøringen våren 2009. Han har siden spilt 66 offisielle landskamper (VM-, OL- og kvalifiseringskamper). 

Han var sammen med New York Rangers' Mats Zuccarello en av lagets viktigste spillere i VM i 2016, hvor han scoret han to mål og en assist, blant annet det avgjørende målet i sudden death mot Sveits. Samme år spilte han for Norge under OL-kvalifiseringen på Jordal.

Martinsen håpet på kunne spille sitt første OL i 2018 i Pyeongchang, men på tross av at han spilte i AHL fikk han ikke lov til å spille for landslaget i OL i 2018 i Pyeongchang fordi at hans enveiskontrakt bandt ham til NHL. Ligaen hadde sagt nei til å frigi sine spillere for OL-spill. Da Martinsens Rockford IceHogs gikk videre i AHL-sluttspillet var han også uaktuell for å spille for landslaget i VM i Herning samme år.

Han returnerte på landslaget ved VM i 2019 og spilte i OL-kvalifiseringen på Jordal i 2021.

 Statistikk 
 Klubbkarriere 
     Grunnserie   Sluttspill Sesong Klubb Liga           2007–2008 Lillehammer IK GET-ligaen 43 9 11 20 114 7 2 0 2 8 2008–2009 Lillehammer IK GET-ligaen 43 8 15 23 98 6 1 2 3 26 2009–10 Leksands IF J20 SuperElit 8 2 3 5 37      2009–10 Leksands IF HockeyAllsvenskan 22 3 2 5 8      2009–10 Lillehammer IK GET-ligaen 14 2 8 10 28 5 0 0 0 0 2010–11 Lillehammer IK GET-ligaen 43 17 27 44 106 6 1 3 4 6 2011–12 Lillehammer IK GET-ligaen 45 17 26 43 121 11 3 2 5 26 2012–13 Düsseldorfer EG DEL 52 6 16 22 72      2013–14 Düsseldorfer EG DEL 42 9 8 17 124      2014–15 Düsseldorfer EG DEL 50 18 23 41 99 12 1 4 5 8 2015–16 San Antonio Rampage AHL 10 1 1 2 8      2015–16 Colorado Avalanche NHL554711 47      2016–17 Colorado Avalanche NHL5534732      2016–17 Montreal Canadiens NHL9000020000 2017–18 Chicago Blackhawks NHL910117      2017–18 Rockford IceHogs –  AHL64121628621323532 2018–19 Chicago Blackhawks NHL2413414      2018–19 Rockford IceHogs –  AHL38381132 2019–20 San Diego Gulls AHL10000 2019–20 Wilkes-Barre/Scranton Penguins AHL2412310 2019–20 EV Zug NL51014 2019–20 EVZ Academy SL10000 2020–21 Lillehammer IK Fjordkraftligaen246162298 2021–22 Lillehammer IK Fjordkraftligaen———— —      I alt i DEL 144 33 47 80 295 12 1 4 5 8 I alt i NHL 152 9 14 23 110 2 0 0 0 0 I alt i Eliteserien 216 61 104 165 569 39 7 8 15 70

 Landslagskarriere 
 År Landslag Turnering Plassering        2007  Norge U18 U18-VM (Divisjon I) 13.-plass 5 4 2 6 12 2008  Norge U18 U18-VM (Divisjon I) 11.-plass 5 0 3 3 8  2008  Norge U20 U20-VM (Divisjon I) 13.-plass 5 0 3 3 4 2009  Norge U20 U20-VM (Divisjon I) 13.-plass 5 4 2 6 31  2010  Norge U20 U20-VM (Divisjon I) 11.-plass 5 5 4 9 4 2010  Ishockey-VM 9.-plass 3 0 0 0 0 2011  Ishockey-VM 6.-plass 7 0 0 0 6 2012  Ishockey-VM 8.-plass 8 1 2 3 0 2013  Ishockey-VM 10.-plass 7 0 0 0 25 2014  Ishockey-VM 12.-plass 7 0 0 0 4 2015  Ishockey-VM 11.-plass 7 0 1 1 10 2016  Ishockey-VM 10.-plass 7 2 1 3 8 2016  OL-kvalifisering Kvalifisert til OL 3 1 1 2 12 2017  Ishockey-VM 11. plass 7 1 1 2 6 2019  Ishockey-VM 12. plass 7 0 6 6 16 2021  OL-kvalifisering Ikke kvalifisert 3 0 1 1 4 I alt på U20-landslaget 25 13 14 27 59 I alt på herrelandslaget 66 5 13 18 91

 Noter 

 Referanser 

 Eksterne lenker 


Kategori:Norske ishockeyspillere
Kategori:Ishockeyspillere for Lillehammer IK
Kategori:Ishockeyspillere for Rosenborg IHK
Kategori:Ishockeyspillere for Colorado Avalanche
Kategori:Ishockeyspillere for Leksands IF
Kategori:Ishockeyspillere for Vålerenga
Kategori:Personer fra Trondheim kommune
Kategori:Ishockeyspillere for Montreal Canadiens
Kategori:Ishockeyspillere for Chicago Blackhawks
Kategori:Utenlandske ishockeyspillere i NHL
Kategori:Norske ishockeyspillere i NHL